Som sønn nummer to skulle ikke Denys Finch Hatton arve titler og eiendommer. Det er mulig at denne mangel på forutsigbarhet gjorde at han opplevde en voksende rastløshet i det klassedelte, tradisjonelle og konservative britiske samfunnet. Han ble inspirert av levende beretninger fra utforskningen av det såkalte 'mørke kontinent' Afrika og besluttet å prøve ut muligheten for å skape seg en fri, ubunden og fullstendig annerledes tilværelse i Kenya, som dengang var under britisk overherredømme og het Britisk Øst-Afrika.